Andrej Činčala

Andrej Činčala (* 7. október 1876, Kysucké Nové Mesto1944, Žilina) bol slovenský politik Hlinkovej slovenskej ľudovej strany v dvadsiatych rokoch 20. storočia.

Životopis 
Povolaním bol robotník. V roku 1924 sa spomína ako člen vedenia okresnej organizácie strany v Žiline. Vo voľbách do Národného zhromaždenia v roku 1925 bol zvolený za senátora Národného zhromaždenia. V senáte pôsobil v kultúrnom výbore. Do senátu kandidoval aj vo voľbách v roku 1929, avšak už nebol zvolený. V tomto období sa uvádza, že pôsobil ako strojník v Žiline. Ďalej už politicky nepôsobil. Po vzniku Slovenského štátu v júni 1939 sa spomína istý Andrej Činčala zo Žiliny, ktorý finančne prispel do Fondu na vybudovanie nového Slovenska, založeného z podnetu predsedu vlády Jozefa Tisa.

Referencie 

Narodenia v 1876
Narodenia 7. októbra
Úmrtia v 1944
Osobnosti z Kysuckého Nového Mesta
Slovenskí politici
Politici HSĽS
Poslanci česko-slovenského Národného zhromaždenia
Senátori Národného zhromaždenia (Česko-Slovensko, 1920 – 1939)
Osoby s neistým dátumom úmrtia